****

**ГIАЛГIАЙ РЕСПУБЛИКА**

**ЗАКОН**

**«ГIалгIай Республика доазон тIа къаьстта бокъонаш толхаярах административни бехктокхамах» долча ГIалгIай Республика Закона хувцамаш юкъедахьа хьакъехьа**

**ТIаийцад**

**ГIалгIай Республика**

**Халкъа Гуллама 2016 шера 22 декабре**

**Статья 1**

«ГIалгIай Республика доазон т1а къаьстта бокъонаш толхаярах административни бехктокхамах» долча2010 шера 7 декабрерча №60-РЗ йолча ГIалгIай Республика Закона (газет «Сердало» 2010, 11 декабре; газет «ГIалгIайче» 2011, 7 июне, 6 октябре; 2012, 24 марте; 2013, 12 марте, 7 декабре; 2014, 7 июне; 2015, 5 феврале; Бокъон хоама Официальни интернет-портал ([www.pravo.gov.ru](http://www.pravo.gov.ru)) 2015, 1 июне, 2 декабре) юкъехьо 1обелгалдаь хувцамаш:

1. 1 статья укх редакце дIаязъе:

**«Статья 1. Бокъонт дIа-хьа нийсдара куц**

Укх Законо дIаоттаду административни бокъонаш толхаяра бехктокхам а гражданий, даржерча наьхеи юридически лицаи, иштта ГIалгIай Республика полномочей боараме, юридически лицо ца а хулаш къахьегача предпринимательстве къахьегача наьха а (е) административни бокъонаш толхаяра протоколаш оттаде уполномоченни болча даржерча наьха а перечень.»;

1. т1атохар де ер чулоацам болча 17¹ статьяйца:

**Статья 17¹. ГIалгIай Республика Антитеррористически комиссен соцамаш кхоачаш ца дар**

ГIалгIай Республика компетенце боараме тIаийца Антитеррористически комиссен соацамаш кхоачаш ца дарах, нагахьа санна из бокъо толхаярах бехктокхам федеральни законо белгалбаь беце - гражданашта гIод тох кхо бIаь тумагара пхи бIаь туман боараме кхаччалца; даржерча наха – ткъони итт бIаь тумангара шовзткъеи итт бIаь туманга кхаччалца е цхьан шерагара кхаь шерага кхаччалца дисквалификаци яр; юридически лицашта - цхьа бIаьзза бIаь тумангара пхи бIаьзза бIаь туманга кхаччалца е цун къахьегам дезткъеи итт ден - бийсанга кхаччалца административни соцабар.»;

1. тIатохар де ер чулоацам болча 18¹ статьяйца;

**«Статья 18¹. ГIалгIай Республика муниципальни образованей антитеррористически комиссей соцамаш кхоачаш ца дар**

ГIалгIай Республика муниципальни образованей компетенце боараме тIаийца Антитеррористически комиссен соацамаш кхоачаш ца дарах, нагахьа санна из бокъо толхаярах бехктокхам федеральни законо белгалбаь беце - гражданашта гIод тох кхо бIаь тумангара пхи бIаь туман боараме кхаччалца; даржерча наха – ткъаьи итт бIаь тумангара шовзткъеи итт бIаь туманга кхаччалца е цхьан шерагара кхаь шерага кхаччалца дисквалификаци яр; юридически лицашта - цхьа бIаьзза бIаь тумангара пхи бIаьзза бIаь туманга кхаччалца е цун къахьегам дезткъеи итт ден - бийсанга кхаччалца административни соцабар.»;

**4)** 26 статьяй 1 даькъе:

а) 1 пункта 1¹ укх редакце дIаязъе:

«1¹) ГIалгIай Республика Мехкдаь Администрацен даржерча наха – укх Закона 17 статьяйс белгалъя административни бокъонаш толхаяр, ГIалгIай Республика Мехкдаь боарама бокъон акташ кхоачаш ца яр е толхаяр а укх Закона 17¹ статьяйца нийса ГIалгIай Республика Антитеррористически комиссен соцамаш кхоачаш ца дара даькъе;»;

б) 6 пункта дешаш «укх Закона 15 а 18 а статьяша белгалдаьраш» хувца дешашца «укх Закона 15, 18, 18¹ статьяша белгалдаьраш».

**Статья 2**

Ер Закон низаца чIоагIденна болх бе долалу ер официально кепатеха итт ди чаккхдаьннача дийнахьа денз.

**ГIалгIай Республика**

**Мехкда Евкуров Ю.Б.**

**г. Магас**

**2016 шера «\_\_\_» \_\_\_\_\_\_\_\_\_**

**№\_\_\_\_**